Спорт | "Челси" е подписал рекорден спонсорски договор с "Хюндай" - Dnevnik.bg
Дневник, 16:08, 16 май 18 , 2249
Финалистът във ФА къп "Челси" е подписал договор с "Хюндай", който е рекорден за Висшата лига. Южнокорейският автомобилен производител ще постави логото си на ръкавите на екипите на сините срещу 50 милиона паунда за срок от пет години.
Сумата на година е двойно по-голяма от това, което в момента плаща производителят на гуми Alliance. Израелската компания, която е дъщерно дружество на Yokohama, имаше договор за един сезон със сините на стойност 5 милиона паунда.
"Хюндай" има сериозно присъствие във футбола, след като е дългогодишен спонсор на Световната футболна централа (ФИФА).
От началото на сезон 2017-2018 отборите във Висшата лига получиха разрешение да поставят лога на своите спонсори на ръкавите на екипите. До този момент сделката между "Манчестър сити" и производителя на гуми Nexen беше рекордна – 25 милиона паунда за три години.
Изчисленията показаха, че отборите от Висшата лига са си докарали допълнителни 40 милиона паунда от спонсори след разрешението да имат повече от едно спонсорско лого на екипите.
"Челси" е един от отборите в елита на Англия, който има най-големи приходи от спонсорски договори. Партньорството между сините и гумите Yokohama е на стойност 200 милиона паунда за пет години. Единствено "Манчестър юнайтед" с 370 милиона паунда от "Шевролет" за седем години е пред "Челси".
Сините от Лондон имат и рекорден договор с доставчика на спортна екипировка "Найки". Американската компания плати 900 милиона за 15-годишен договор (по 60 млн. паунда на сезон), за да замести конкурента си "Адидас".
18:38, 12 ное 18 / Спорт 0
18:02, 12 ное 18 / Спорт 0
14:11, 12 ное 18 / Свят 153
18:39, 12 ное 18 / Свят 97